**UPUTA RODITELJIMA VEZANO ZA PREPORUKU MZO O ORGANIZACIJI RADA U RAZREDNOJ NASTAVI**

Poštovani roditelji učenika 1.- 4. razreda,

 na poveznicama su cjeloviti dokumenti na kojima se temelji uputa o mogućem početku/nastavku redovite nastave u ovoj školskoj godini za dio učenika u razrednoj nastavi (od 11.svibnja 2020.).

* Upute HZJZ za sprječavanje i suzbijanje epidemije COVID-19 za ustanove ranog i predškolskog odgoja i obrazovanja te osnovnoškolske ustanove u kojima je osigurana mogućnost zbrinjavanje djece rane i predškolske dobi te učenika koji pohađaju razrednu nastavu (u daljnjem tekstu Upute HZJZ-a). <https://www.hzjz.hr/wp-content/uploads/2020/03/Upute-vrtici-i-skole-29-4-2020-finalno.pdf>

# Preporuka MZO za organizaciju rada u razrednoj nastavi i upute za vrednovanje i ocjenjivanje u mješovitom modelu nastave

<https://skolazazivot.hr/preporuke-za-organizaciju-rada-u-razrednoj-nastavi-i-upute-za-vrednovanje-i-ocjenjivanje-u-mjesovitom-modelu-nastave/>

Preporuka HJZJ je: ***Ostanak kod kuće kada je to moguće, budući će se nastava na daljinu i dalje održavati.***

Ove upute na snazi su prva dva tjedna i odnose se na mogućnost organiziranja dijela nastave **za učenike kojima roditelji rade i nema tko skrbiti o njima, a nemaju kronične bolesti (respiratorne, kardiovaskularne, dijabetes, maligne bolesti, imunodeficijencije, djeca s većim tjelesnim/motoričkim oštećenjima) te njihovi roditelji/skrbnici i ukućani nemaju navedene bolesti.**

Ukoliko roditelji ne rade, rade od kuće ili mogu organizirati skrb za djecu unutar obitelji i ukućana, nastava će se nastaviti na daljinu.

**ORGANIZACIJA NASTAVE U ŠKOLI (sažetak)**

1. Nastava se u školi organizira samo u onim razredima u kojima su roditelji prijavili da će dijete pohađati nastavu u školi i potpisali pisanu izjavu. U odgojno obrazovnoj skupini može biti maksimalno 9 učenika. Grupa je zatvorena i ne mogu se uključiti naknadno novi učenici (tijekom prva dva tjedna). Ostali učenici nastavu prate na HTV3 i rješavaju zadatke koje im učiteljica pošalje na način kako je dogovoreno na početku nastave na daljinu.

2. Raspored ulaska učenika u školu, početka i završetka nastave te odmora, utvrdit će se nakon formiranja razrednih grupa, ovisno o potpisanim izjavama roditelja. Raspored će se formirati na način da se izbjegne kontakt djece jednog razreda s drugim razredima.

3. U razredu s učenicima boravi samo njihova učiteljica razredne nastave, učenici bi u tako formiranoj skupini imali nastavu u školi 3-4 školska sata.

4. Predmete koje učenicima predaju drugi učitelji (Engleski jezik, Vjeronauk, Glazbena kultura, Likovna kultura, Njemački jezik i Talijanski jezik u 4. razredu) neće se održavati za učenike u školi, nego na daljinu kao i do sada.

5. U zatvorenom prostoru neće se održavati nastava TZK.

Prije uključivanja djeteta u nastavu roditelj/skrbnik pisanom izjavom ravnatelju škole potvrđuje da dijete nema simptome i bolesti, odnosno da nije u riziku, te da se radi o djetetu s oba zaposlena roditelja i to da je roditelj upoznat s Uputama HZJZ u cjelini.

*Izjava roditelja/ skrbnika* nalazi se u privitku ove obavijesti.

Molimo roditelje, koji će potpisati izjavu, da se jave svojim razrednicama radi dogovora oko potpisivanja i slanja epidemiološke upute o dnevnoj rutini dovođenja djece te higijenskom standardu u školi.

S poštovanjem,

Bartul Bakulić, ravnatelj OŠ Bol